นักฟุตบอลชาวสเปน
บทความนี้เกี่ยวกับนักฟุตบอลชาวสเปนซึ่งเกิดในปี ค.ศ. 2002 สำหรับนักฟุตบอลชาวอาร์เจนตินาซึ่งเกิดใน ค.ศ. 1998 ดูที่ นิโกลัส กอนซาเลซ

**นิโกลัส กอนซาเลซ อิเกลเซียส** (สเปน: *Nicolás González Iglesias*; เกิด 3 มกราคม ค.ศ. 2002) หรือเรียกโดยย่อว่า **นิโก** (*Nico*) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้กับบาเลนเซีย สโมสรในลาลิกา จากการยืมตัวมาจากบาร์เซโลนา และทีมชาติสเปน รุ่นอายุไม่เกิน 21 ปี

สโมสรอาชีพ
----------

กอนซาเลซเกิดในอาโกรุญญา แคว้นกาลิเซีย เขาเป็นลูกชายของฟรันและเป็นหลานของโฆเซ รามอน ซึ่งเป็นอดีตนักฟุตบอลชาวสเปน กอนซาเลซเริ่มต้นอาชีพกับทีมในท้องถิ่นอย่างอัตเลติโกโกรุญญามอนตัญเญโรสเมื่ออายุ 7 ขวบ ในเดือนธันวาคม ค.ศ. 2012 เขาตกลงที่จะย้ายไปบาร์เซโลนา ซึ่งมีผลในเดือนกรกฎาคมปีถัดไป

ในวันที่ 19 พฤษภาคม ค.ศ. 2019 กอนซาเลซในวัย 16 ปี ได้ลงประเดิมสนามกับทีมสำรองของสโมสร ซึ่งลงเล่นอยู่ในเซกุนดาดิบิซิออน เบ ลีกลำดับที่สามของสเปนในขณะนั้น จากการเปลี่ยนตัวมาแทนกิเก ซาเบริโอ ในนัดที่แพ้กัสเตยอน 1–2 ในช่วงเริ่มต้นฤดูกาล 2020–21 เขาได้รับการบรรจุให้เป็นส่วนหนึ่งของทีม รุ่นอายุไม่เกิน 19 ปี (Juvenil A) ก่อนที่จะเริ่มได้ลงเล่นกับทีมชุดสำรองเป็นประจำตั้งแต่เดือนพฤศจิกายน ค.ศ. 2020 เป็นต้นมา 

ในวันที่ 12 พฤษภาคม ค.ศ. 2021 กอนซาเลซได้ต่อสัญญาฉบับใหม่กับทีมออกไปจนถึง ค.ศ. 2024 โดยมีค่าฉีกสัญญา 500 ล้านยูโร

ในวันที่ 25 กรกฎาคม ค.ศ. 2021 เขาได้ลงเล่นกับทีมชุดใหญ่ของบาร์เซโลนาเป็นครั้งแรก ในเกมกระชับมิตรช่วงก่อนเริ่มฤดูกาลซึ่งเอาชนะฌิโรนา 3–1 ที่สนามกีฬาโยฮัน ไกรฟฟ์ โดยได้ลงเล่นเป็นตัวจริงก่อนถูกเปลี่ยนตัวออกในนาที่ 60 ในวันที่ 15 สิงหาคม เขาได้ลงเล่นในลาลิกาเป็นครั้งแรก ในนัดแรกของฤดูกาล 2021–22 ซึ่งเอาชนะเรอัลโซซิเอดัด 4–2 จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 83 ในวันที่ 26 กันยายน เขายังได้ลงเล่นเป็นตัวจริงครั้งแรกและลงเล่นครบ 90 นาที ในนัดที่เอาชนะเลบันเต 3–0 ในอีก 4 วันถัดมา กอนซาเลซได้ลงเล่นในยูฟ่าแชมเปียนส์ลีกครั้งแรกในรอบแบ่งกลุ่ม ซึ่งแพ้ไบฟีกา 3–0 ที่อิชตาดียูดาลุช จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 68 

กอนซาเลซทำประตูแรกในระดับอาชีพได้เป็นครั้งแรกในวันที่ 12 ธันวาคม ค.ศ. 2021 ในนัดที่ออกไปเยือนโอซาซูนาที่ปัมโปลนา เป็นประตูขึ้นนำ 1–0 จากการเปิดบอลยาวของกาบิ เข้าไปให้ตัวเขาทำประตูด้วยเท้าขวาในกรอบเขตโทษ ก่อนที่ผลจะจบลงด้วยการเสมอกัน 2–2 ในอีก 7 วันถัดมาเขายังทำประตูได้ในนัดที่พบกับเอลเชที่กัมนอว์ โดยเป็นประตูขึ้นนำ 3–2 ในนาทีที่ 85 ซึ่งช่วยให้ทีมชนะด้วยผลคะแนนนี้

สถิติอาชีพ
----------

### สโมสร

*ณ วันที่ 22 ธันวาคม ค.ศ. 2021*

การลงเล่นและทำประตูในแต่ละสโมสร ฤดูกาล และการแข่งขัน| สโมสร | ฤดูกาล | ลีก | ถ้วย | ระดับทวีป | อื่น ๆ | รวม |
| --- | --- | --- | --- | --- | --- | --- |
| ลีก | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| บาร์เซโลนาเบ | 2018–19 | เซกุนดาดิบิซิออน เบ | 1 | 0 | — | — | — | 1 | 0 |
| 2019–20 | 0 | 0 | — | — | 0 | 0 | 0 | 0 |
| 2020–21 | 23 | 0 | — | — | 1 | 0 | 24 | 0 |
| 2021–22 | ปริเมราดิบิซิออนเอร์เรเฟฟ | 2 | 0 | – | – | 0 | 0 | 2 | 0 |
| รวม | 26 | 0 | — | — | 1 | 0 | 27 | 0 |
| บาร์เซโลนา | 2021–22 | ลาลิกา | 15 | 2 | 0 | 0 | 4 | 0 | 0 | 0 | 19 | 2 |
| รวมทั้งหมด | 41 | 2 | 0 | 0 | 4 | 0 | 1 | 0 | 46 | 2 |

บันทึก

1. ↑  ลงเล่นในเซกุนดาดิบิซิออน เบ รอบเพลย์-ออฟ
2. ↑  ลงเล่นในยูฟ่าแชมเปียนส์ลีก

อ้างอิง
-------

1. 1 2 3  นิโก กอนซาเลซ at WorldFootball.net
2. ↑  "Nico González". *www.fcbarcelona.com* (ภาษาอังกฤษ). สืบค้นเมื่อ 2021-08-16.
3. ↑  "El Barça atará al hijo de Fran" [Barça will tie the son of Fran down]. *as.com* (ภาษาสเปน). 15 April 2021. สืบค้นเมื่อ 16 August 2021.
4. ↑  "Nicolás, rumbo a La Masía" [Nicolás, towards La Masía] (ภาษาสเปน). La Voz de Galicia. 11 December 2012. สืบค้นเมื่อ 19 December 2021.
5. ↑  "Nico, el hijo de Fran, debuta con el Barça B" [Nico, the son of Fran, debuts with *Barça* B] (ภาษาสเปน). Sport. 19 May 2019. สืบค้นเมื่อ 19 December 2021.
6. ↑  "Nico González renews through to 2024". FC Barcelona. 12 May 2021. สืบค้นเมื่อ 19 December 2021.
7. ↑  "Braithwaite 9/10, De Jong and Depay 8/10 as Barcelona win to begin post-Messi era". *ESPN.com* (ภาษาอังกฤษ). 2021-08-15. สืบค้นเมื่อ 2021-08-16.
8. ↑  "Nico and Gavi, latest Masía debutants". FC Barcelona. 3 September 2021. สืบค้นเมื่อ 19 December 2021.
9. ↑  "Nico and Ez Abde score first goals for FC Barcelona". FC Barcelona. 12 December 2021. สืบค้นเมื่อ 19 December 2021.
10. ↑  ข้อมูลของ นิโก กอนซาเลซ ที่ ซ็อกเกอร์เวย์

แหล่งข้อมูลอื่น
---------------

* ประวัติของ นิโก กอนซาเลซ ที่ BDFutbol
* ข้อมูลของ นิโก กอนซาเลซ ที่ ซ็อกเกอร์เวย์